|  |  |  |
| --- | --- | --- |
| **IZVJEŠĆE O PROVEDENOM SAVJETOVANJU**  **SA ZAINTERESIRANOM JAVNOŠĆU** | | |
| Naslov dokumenta | Nacrt Statutarne odluke o izmjenama i dopunama Statuta Koprivničko-križevačke županije | |
| Stvaratelj dokumenta, tijelo koje provodi savjetovanje | Koprivničko-križevačka županija  Upravni odjel za poslove Županijske skupštine i pravne poslove | |
| Cilj i glavne teme savjetovanja | Javno savjetovanje provedeno je s ciljem prikupljanja mišljenja, primjedbi i prijedloga javnosti o predmetnom nacrtu prijedloga.  Reformom države uprave donesen je novi Zakon o sustavu državne uprave („Narodne novine“ broj 66/19.) te je u skladu s njim izmijenjeno niz zakona, među kojima je donesen i Zakon o izmjenama i dopunama Zakona o lokalnoj i područnoj (regionalnoj) samoupravi („Narodne novine“ broj 98/19.) (dalje u tekstu: Izmjene Zakona). U prijelaznim i završnim odredbama Izmjena Zakona utvrđena je obveza županijama, gradovima i općinama na usklađenje statuta i drugih općih akata u roku od 60 dana od dana stupanja na snagu predmetnog Zakona.  Statutarnom odlukom o izmjenama i dopunama Statuta Koprivničko-križevačke županije usklađuju se odredbe Statuta Koprivničko-križevačke županije s gore opisanim zakonima.  Člankom 1. i člankom 8. predložene Statutarne odluke mijenja se izričaj te se propisuje kako Županija obavlja i poslove državne uprave koji su posebnim zakonom povjereni njenim tijelima.  Člancima 2., 3., 7., 11. i 12. predložene Statutarne odluke, izraz središnje tijelo državne uprave u određenom broju i padežu zamjenjuje se izrazom tijelo državne uprave u odgovarajućem broju i padežu jer Zakon o sustavu državne uprave više ne utvrđuje dosadašnju podjelu na središnja i prvostupanjska tijela državne uprave već poznaje samo tijela državne uprave.  Člankom 4. preciznije se definiraju poslovi koje obavljaju službenici i namještenici, a sukladno zakonskim odredbama.  Člankom 5. mijenja se odredba u dijelu kojom je propisana odgovornost župana za zakonito i pravilno obavljanje povjerenih poslova državne uprave tijelu državne uprave nadležnom za upravni nadzor u odgovarajućem upravnom području.  Člancima 6., 13. i 14. predložene Statutarne odluke definira se kako će nadzor zakonitosti općih akata Županijske skupštine obavljati nadležna tijela državne uprave u čijem je djelokrugu opći akt, a ne više uredi državne uprave u JPRS. Novina je usklađena s promjenama proizašlim iz Zakona, budući se uredi državne uprave u županijama ukidaju te više ne postoje kao tijela državne uprave.  Člankom 9. naziv odluke kojim se uređuje ustrojstvo i djelokrug županijskih upravnih tijela usklađuje se zakonskim nazivom odluke.  Člankom 10. utvrđuje se mogućnost osnivanja upravnih tijela Županije i izvan sjedišta Županijske uprave, a ista je propisana člankom 55. Zakona o lokalnoj i područnoj (regionalnoj) samoupravi. | |
| Datum dokumenta | siječanj 2020. godine | |
| Je li nacrt bio objavljen na internetskim stranicama ili na drugi odgovarajući način?  Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?  Ako nije, zašto? | Nacrt Statutarne odluke objavljen je na internetskoj stranici Koprivničko-križevačke županije ([www.kckzz.hr](http://www.kckzz.hr)).  Javno savjetovanje trajalo je trideset dana te je bilo otvoreno od 4. siječnja pa do 2. veljače 2020. godine.  - | |
| Koji su predstavnici zainteresirane javnosti dostavili svoja očekivanja? | Putem internetske javne rasprave nismo zaprimili nijedno očitovanje. | |
| ANALIZA DOSTAVLJENIH PRIMJEDABA:  Prihvaćene primjedbe  Primjedbe koje nisu prihvaćene i obrazloženje razloga za neprihvaćanje | -  -  - | |
| Troškovi provedenog savjetovanja | Provedba internetskog savjetovanja nije zahtijevala dodatne financijske troškove. | |
| Tko je i kada izradio izvješće o provedenom savjetovanju? | Ime i prezime:  Helena Matica Bukovčan | Datum:  3. veljače 2020. |

KLASA: 011-04/20-01/1

URBROJ: 2137/1-02/03-20-2

Koprivnica, 3. veljače 2020.